മുഹമ്മദ് യാക്കൂബ് നാനൗതവി

പത്തൊൻപതാം നൂറ്റാണ്ടിലെ ഒരു ഇസ്‌ലാമികപണ്ഡിതനും അധ്യാപകനുമായിരുന്നു മുഹമ്മദ് യാക്കൂബ് നാനൗതവി (1833–1884) . ദാറുൽ ഉലൂം ദയൂബന്ദിന്റെ ആദ്യത്തെ പ്രിൻസിപ്പലായിരുന്നു അദ്ദേഹം. അദ്ദേഹത്തിന്റെ വംശാവലി പ്രവാചകാനുചരനായ അബൂബക്റിലേക്ക് എത്തിച്ചേരുന്നതായി രേഖപ്പെടുത്തപ്പെട്ടിട്ടുണ്ട്. 

 ജീവിതരേഖ 
1833 (13 സഫർ 1249) ൽ ഇന്നത്തെ ഉത്തർപ്രദേശിലെ നാനൗത എന്ന പട്ടണത്തിലാണ് മുഹമ്മദ് യാക്കൂബ് ജനിക്കുന്നത്.

അക്കാലത്തെ മുതിർന്ന ഇസ്‌ലാമികപണ്ഡിതനും മദ്രസ ഗാസിയുദ്ദീൻ ഖാനിലെ ഓറിയന്റൽ സ്റ്റഡീസ് തലവനുമായിരുന്ന മംലൂക്ക് അലിയായിരുന്നു പിതാവ്.  

പിതാവിൽ നിന്നും ഷാ അബ്ദുൽ ഗനി മുജദ്ദിദിയിൽ നിന്നുമായി  മുഹമ്മദ് യാക്കൂബ് മതവിദ്യാഭ്യാസം നേടി.

1852-ൽ അജ്മീറിലെ ഗവണ്മെന്റ് കോളേജിൽ അധ്യാപകനായി ജോലിയാരംഭിച്ച മുഹമ്മദ് യാക്കൂബിനെ ഡെപ്യൂട്ടി കളക്ടറായി നിയമനം ലഭിച്ചെങ്കിലും അതദ്ദേഹം നിരസിക്കുകയായിരുന്നു. പിന്നീട് ബനാറസിലേക്ക് സ്ഥലം മാറ്റപ്പെട്ട യാക്കൂബിന്, ഡെപ്യൂട്ടി ഇൻസ്പെക്റ്ററായി സ്ഥാനക്കയറ്റം ലഭിച്ചു.

1866-ൽ ദാറുൽ ഉലൂം ദയൂബന്ദിന്റെ പ്രിൻസിപ്പലായി മുഹമ്മദ് യാക്കൂബ് നിയമിക്കപ്പെട്ടു.

മഹമൂദ് അൽ ഹസൻ, അശ്റഫ് അലി താനവി തുടങ്ങി നിരവധി പണ്ഡിതന്മാർ അദ്ദേഹത്തിന്റെ ശിഷ്യന്മാരായിരുന്നു.

 മരണം 
1884-ൽ 51-ാം വയസ്സിൽ കോളറ ബാധിച്ച് മരിച്ച മുഹമ്മദ് യാക്കൂബ് നനൗതവിയെ അദ്ദേഹത്തിന്റെ ജന്മനാടായ നനൗതയിൽ അടക്കം ചെയ്തു.

 അവലംബം 

വർഗ്ഗം:ബ്രിട്ടീഷ് ഇന്ത്യയിലെ വ്യക്തികൾ
വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ
വർഗ്ഗം:1884-ൽ മരിച്ചവർ
വർഗ്ഗം:1833-ൽ ജനിച്ചവർ